มีชิ้นส่วนออกมาทางรูทวารหนัก ตอนนั้นยังไม่ทราบว่าเป็นปล้องของพยาธิพยาธิตัวตืดเลยใช้เสื้อหยิบแล้วน้ำเสื้อไปซักทำความสะอาดกับเสื้อผ้าตัวอื่น พอลองหาข้อมูลดูเขาบอกว่าปล้องตัวตืดจะมีไข่พยาธิอยู่มากมาย ทีนี้เลยสงสัยว่าไข่ที่ติดอยู่กับเสื้อจะปนเปื้อนเสื้อตัวอื่นที่ซักรวมกันหรือไม่คะ แล้วผ้าห่มที่นอนมีโอกาสมีไข่พยาธิปนเปื้อนอยู่หรือไม่ อันตรายแค่ไหน แล้วจะป้องกันอย่างไรดีคะ ขอบล่วงหน้าค่ะ
สวัสดีค่ะชิ้นส่วนที่ออกทางทวารหนักนั้นอาจเป็นไข่หรือปล้องไข่ของพยาธิหรือไม่ก็ได้ การวินิจฉัยอื่นที่เป็นไปได้เช่นเป็น เนื้อเยื่อที่ออกจากรูทวารหนัก เศษของอุจจาระ หรือเป็นสารคัดหลั่งที่ออกมาจากท่อปัสสาวะหรือช่องคลอดพยาธิตัวตืดแบ่งเป็น 2 ประเภทคือตืดหมูกับตืดวัว โดยตืดหมูจะพบได้บ่อยกว่า แต่จะแสดงอาการคล้ายๆกัน การติดต่อคือการรับประทานเนื้อหมูหรือเนื้อวัวดิบที่มีพยาธิปนอยู่จะได้พยาธิในช่วงโตเต็มวัยเข้าไป พยาธิตัวเต็มวัยนี้จะไปอยู่ที่ลำไส้ จะสังเกตได้จากปล้องของพยาธิสีขาวๆที่หลุดออกมากับอุจจาระ ปวดท้อง อาหารไม่ย่อย คลื่นไส้ อาเจียน น้ำหนักลด ถ้ามีจำนวนมากๆอาจจะมาด้วยอาการลำไส้อุดตันแต่ถ้ารับประทานผักดิบที่มีไข่พยาธิปน อันนี้จะอันตรายกว่ามาก เพราะตัวอ่อนของพยาธิจะไชเข้าไปในกระแสเลือดและไปเติบโตเป็นถุงน้ำอยู่ในสมองได้ มาด้วยอาการชัก พฤติกรรมเปลี่ยนแปลง ปวดศีรษะ คลื่นไส้ จนถึงแก่ชีวิตวิธีการรักษาคือการรับประทานยาฆ่าเชื้อพยาธิ ถ้าเป็นพยาธิในลำไส้เป็นยารับประทานชื่อ Praziquantel ทานครั้งเดียว ถ้าเป็นพยาธิตัวอ่อนในสมองต้องได้ยาชื่อ Albendazoleแบบฉีด 28 วันการที่มีไข่หรือปล้องพยาธิอยู่ตามเสื้อผ้า หากมือไปสัมผัสแล้วเอามาหยิบจับของกินก็อันตรายเช่นกันแนะนำซักล้างทำความสะอาดไข่พยาธิที่ติดอยู่ออกไปให้หมด หลังสัมผัสเสื้อผ้าที่ปนเปื้อนต้องล้างมือให้สะอาดทุกครั้งสังเกตอาการเบื้องต้นถ้ามีอาการดังที่กล่าวไป ร่วมกับเคยมีประวัติรับประทานอาหารสุกๆดิบๆ ควรไปพบแพทย์เพื่อตรวจอุจจาระหรือตรวจร่างกายเพิ่มเติมว่ามีพยาธิจริงหรือไม่การดูแลตัวเองเบื้องต้น คือรับประทานอาหารสุกสะอาด ไม่รับประทานผักหรือผลไม้ที่ยังไม่ได้ล้าง